CELEX: 62015FN0074
Language: et
Date: 2015-05-11 00:00:00
Title: Kohtuasi F-74/15: 11. mail 2015 esitatud hagi – ZZ versus Euroopa Komisjon

24.8.2015   
            
            
               ET
            
            
               Euroopa Liidu Teataja
            
            
               C 279/55
            
         11. mail 2015 esitatud hagi – ZZ versus Euroopa Komisjon
   (Kohtuasi F-74/15)
   (2015/C 279/71)
   Kohtumenetluse keel: itaalia
   
      Pooled
   
   Hageja: ZZ (esindaja: advokaat M. Velardo)
   
      Kostja: Euroopa Komisjon
   
      Hagi ese ja sisu
   
   Nõue tühistada otsus suurendada hüvitisena ainult 20 % võrra põhisummat, mis täieliku töövõimetuse puhul on ette nähtud vastavalt Euroopa Liidu ametnike õnnetusjuhtumi- ja kutsehaiguskindlustuse ühise eeskirja artiklile 14, nõue hüvitada hagejale väidetavalt põhjustatud mittevaraline kahju ning nõue mõista komisjonilt välja viivised.
   
      Hageja nõuded
   
   
               —
            
            
               tühistada 26. juuni 2014. aasta otsus, millega komisjon lubas suurendada Euroopa Liidu ametnike õnnetusjuhtumi- ja kutsehaiguskindlustuse ühise eeskirja (kuni 31. detsembrini 2006 kehtinud redaktsiooni) artiklis 14 ette nähtud hüvitist vaid 20 % võrra, kuna arstliku komisjoni 8. jaanuari 2014. aasta arvamus sisaldas tõsiseid rikkumisi, kuivõrd hageja nõudeid ei võetud täies ulatuses vastu ja ühise eeskirja artikli 14 alusel hüvitati kardiorespiratoorse tegevuse kahjustamine vaid 20 % ulatuses, võtmata arvesse vasaku külje lamatiste muutusest tingitud psüühilist kannatust ja unehäireid;
            
         
               —
            
            
               kohustada komisjoni maksma hüvitist pro bono et aequo summas 50  000 eurot seoses määratud hüvitise maksmisega hilinemisega hagejale põhjustatud mittevaralise kahju eest;
            
         
               —
            
            
               kohustada komisjoni maksma viiviseid, mille ta ise arvutab välja summas 98  372,51 eurot ajavahemiku eest, mis kulgeb olukorra halvenemise taotluse esitamisele järgnenud kuue kuu möödumisest kuni põhisumma tegeliku hüvitamiseni, intressimääras, mida Euroopa Keskpank kohaldab põhilistele finantseerimistehingutele ja asjaomase ajavahemiku suhtes, mida on suurendatud kahe protsendipunkti võrra;
            
         
               —
            
            
               kohustada komisjoni maksma viiviseid, mille ta ise arvutab välja summas, mida hinnatakse käesoleva menetluse lõpus, alates kohtuotsuse kuupäevast kuni tegeliku maksmiseni, intressimääras, mida Euroopa Keskpank kohaldab põhilistele finantseerimistehingutele ja asjaomase ajavahemiku suhtes, mida on suurendatud kahe protsendipunkti võrra;
            
         
               —
            
            
               igal juhul mõista kohtukulud välja komisjonilt.